48. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 111048/3677 της 15/22 Νοεμ. 1967 (ΦΕΚ Β΄ 691) Περί περιορισμού του αριθμού των Διευθύνσεων της Κ.Υ. και των Περιφερειακών Ταχ. Επιθεωρήσεων. Εν όψει του υπό έκδοσιν Α. Νόμου, δι’ ου ρυθμίζονται τα θέματα της οργανικής συνθέσεως του Προσωπικού της Γενικής Διευθύνσεως Ταχυδρομείων και παρέχεται η εξουσιοδότησις όπως δια Β.Δ/τος εκδοθή νέος Οργανισμός της Ταχ. Υπηρεσίας, αποφασίζομεν: Α)Αι Διευθύνσεις της Κεντρικής Υπηρεσίας της Γενικής Διευθύνσεως Ταχυδρομείων, περιορίζονται εις 8, ήτοι: 1)Γενικής Ταχ. Επιθεωρήσεως. 2)Διοικητικού. 3)Ταχ. Εκμεταλλεύσεως, εις ην συγχωνεύεται η Διεύθυνσις Ταχ. Κομίστρων και το Τμήμα Διεθνών Ταχ. Σχέσεων. 4)Ειδικών Ταχ. Υπηρεσιών, εις ην ενοποιούνται αι Διευθύνσεις Ταχ. Επιταγών και Ταχ. Δεμάτων. 5)Προγραμματισμού και Γενικών Υποθέσεων, εις ην ενοποιούνται η Δ/νσις Γενικών Υποθέσεων και η Υπηρεσία Οργανώσεως και Προγραμματισμού. 6)Προμηθειών και Ταχ. Κτιρίων. 7)Ταχ. Ενσήμων και Φιλοτελισμού και 8)Ασφαλιστικών Ταμείων Ταχ. Προσωπικού. Β)Αι Περιφερειακαί Ταχ. Επιθεωρήσεις, περιορίζονται εις 8 ήτοι: 1)Αθηνών, με έδραν τας Αθήνας και δικαιοδοσίαν επί των Ταχ. Υπηρεσιών Αττικής, Ευβοίας και Βοιωτίας. 2)Πειραιώς, εις ην συγχωνεύεται η Περιφ. Ταχ. Επιθεώρησις Χανίων, με έδραν τον Πειραιά και δικαιοδοσίαν επί των Ταχ. Υπηρεσιών των Νομών Πειραιώς, Κυκλάδων, Δωδεκανήσου, Λέσβου, Σάμου, Χίου, Χανίων, Ηρακλείου, Ρεθύμνου, Λασιθίου. 3)Θεσσαλονίκης, εις ην συγχωνεύεται η Περιφ. Ταχ. Επιθεώρησις Κοζάνης, με έδραν την Θεσσαλονίκην και δικαιοδοσίαν επί των Ταχ. Υπηρεσιών των Νομών Θεσσαλονίκης, Ημαθίας, Κιλκίς, Πέλλης, Πιερίας, Κοζάνης, Γρεβενών, Καστορίας, Φλωρίνης και Χαλκιδικής. 4)Καβάλας, εις ην συγχωνεύεται η Περιφ. Ταχ. Επιθεώρησις Κομοτινής, με έδραν την Καβάλαν και δικαοδοσίαν επί των Ταχ. Υπηρεσιών των Νομών Καβάλας, Δράμας, Σερρών, Ροδόπης, Έβρου, Ξάνθης. 5)Ιωαννίνων, με έδραν τα Ιωάννινα και δικαιοδοσίαν επί των Ταχ. Υπηρεσιών των Νομών Ιωαννίνων, Θεσπρωτίας, Κερκύρας, Πρεβέζης, Άρτης και Λευκάδος. (Αντί για τη σελ. 40,07(β) Σελ. 40,07(γ) Τεύχος      Σελ.        Γενική Διεύθυνση Ταχυδρομείων 22.Α.α.48 6)Λαρίσης, εις ην συγχωνεύεται η Περιφ. Ταχ. Επιθεώρησις Λαμίας, με έδραν την Λάρισαν και δικαιοδοσίαν επί των Ταχ. Υπηρεσιών των Νομών Λαρίσης, Μαγνησίας, Καρδίτσης, Τρικάλων, Φθιώτιδος, Φωκίδος και Ευρυτανίας. 7)Πατρών, εις ην συγχωνεύεται η Περιφ. Ταχ. Επιθεώρησις Μεσολογγίου, με έδραν τας Πάτρας και δικαιοδοσίαν επί των Ταχ. Υπηρεσιών, των Νομών Αχαΐας, Ηλείας, Αιτωλοακαρνανίας, Ζακύνθου και Κεφαλληνίας. 8)Τριπόλεως, εις ην συγχωνεύονται η Περιφ. Ταχ. Επιθεώρησις Κορίνθου, με έδραν την Τρίπολιν και δικαιοδοσίαν επί των Ταχ. Υπηρεσιών των Νομών Αρκαδίας, Μεσσηνίας, Λακωνίας, Αργολίδος και Κορινθίας. Γ)Δι’ ιδιαιτέρων αποφάσεων ημών καθορισθήσονται αι λεπτομέρειαι τακτοποιήσεως του Προσωπικού των συγχωνευομένων υπηρεσιών, τα της παραδόσεως του αρχείου αυτών κλπ. 